# barrek
## Brezhoneg
### Etimologiezh

    Savet gant barr hag an dibenn -ek.

### Anv-gwan

| Derez | Furm |
| Derez-plaen | barrek |
| Derez-uheloc'h | barrekoc'h |
| Derez-uhelañ | barrekañ |
| Derez-estlammiñ | barrekat |
barrek /ˈbarːek/; skrivet barreg e falc'huneg.
* Bezañ barrek war unan bennak : bezañ trec'h dezhañ
** Dalh da grog ! barreg out warnañ ! — (Jules Gros, Le trésor du breton parlé Deuxième Partie, 1970, p. 34.)
* Bezañ barrek da ober un dra bennak: gouest d'ober
** Barrek e oa d'en em zifenn, gant an nerz en deus. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 54.)
** Kinnig a reas din an Aotrou Hamon kenderc'hel da studiañ er gêr evit bezañ barrek deiz pe zeiz da vont da Di-Bank Meur Bro-C'hall, goude un arnodenn aes a-walc'h, hervezañ. — (Jarl Priel, Va Zammig Buhez, Al Liamm, 1954, p. 73.)
** N'edont ket hep gouzout, emezo, e oan barrek da seveniñ o c'hoant dre an anaoudegezh am boa eus an doare ma veze graet marc'had gant ar re zu. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 14.)
** An hini a sko gand eul loen a zo barreg da skei gand eun den ivez. — (Jules Gros, Le trésor du breton parlé Première Partie, 1966, p. 195.)
** Ma en-dije skoët e benn da gentañ gant ar vur e oa barreg da veza bet lazet. — (Jules Gros, Le trésor du breton parlé Première Partie, 1966, p. 195.)
** Me, 'vat, paotr, a zo barreg da rei eun trepan dit ! — (Jules Gros, Le trésor du breton parlé Deuxième Partie, 1970, p. 34.)
** Te a zo barreg a-walh da eva eur bannah chistr. — (Jules Gros, Le trésor du breton parlé Deuxième Partie, 1970, p. 34.)
** Ha peogwir e oan barreg da ober hepti... — (Jules Gros, Le trésor du breton parlé Deuxième Partie, 1970, p. 34.)
** An dero a zo barreg da chom pemp bloaz hep seha. — (Jules Gros, Le trésor du breton parlé Deuxième Partie, 1970, p. 34.)
** Te a zo kantonier ? — Ya, 'vat, paotr ! ha barreg da rei beh d'eur menajer. — (Jules Gros, Le trésor du breton parlé Deuxième Partie, 1970, p. 39.)
** Barreg e oa ma hleurh da veza rannet ma vije bet chomet war an tan. — (Jules Gros, Le trésor du breton parlé Deuxième Partie, 1970, p. 260.)
** [...] : hennez a zo barreg da zamma eur vuoh war e chouk. — (Jules Gros, Le trésor du breton parlé Deuxième Partie, 1970, p. 322.)
** Mab ar Run a oa barreg da zrammañ al lankon braz-se. — (Jules Gros, Le trésor du breton parlé Troisième Partie, 1974, p. 26.)
** Me a zo barreg da gas an denn kenkoulz ha te. — (Jules Gros, Le trésor du breton parlé Troisième Partie, 1974, p. 162.)

#### Deveradoù

* barregezh
* barrekaat
* divarrek

#### Troidigezhioù

* galleg : compétent , qualifié , capable , tranquille , tiré d'affaire, satisfait , comblé
* nederlandeg : vaardig
* saozneg : capable
* spagnoleg : capaz